১৯৯১ সালে ইউরোপীয়ান টেলিকম ইন্ডাসট্রি প্রথম ফোন বাজারে আনলো। তখন সেটে নন রিমুভ্যাল সিম ব্যবহার করা হতো। অর্থাৎ সিম কার্ড সেটের অবিচ্ছেদ্য অংশ ছিল। টেকনোলজির উন্নতির ফলে আস্তে আস্তে নতুন সিম কার্ড আসতে লাগলো বাজারে। সিম কার্ড আলাদা ভাবে বিক্রি শুরু হয়েছিল সেই সময়ই। কিন্তু এই সিম কার্ড ইনসার্ট করার সময় বুঝতে পারা যেত না সিম কার্ডের কোন সাইড কোন দিকে থাকবে। ফলে ইউজারদের চরম সমস্যার সৃষ্টি হতো। টেলিকম কোম্পানিগুলির এ’সমস্যা নজরে আসলে, মোবাইল সিম কার্ডের একটি কোণ কেটে দিলো তারা। ফলে তারপর থেকে ব্যবহারকারীদের আর বুঝতে অসুবিধা রইলোনা সিম কার্ড কিভাবে ইনসার্ট করতে হবে। এরপর থেকে স্মার্টফোন কোম্পানিগুলিও মোবাইল সেট সিম কার্ড সহায়ক করে বাজারে ছাড়তে শুরু করেছিল। সেই ধারা এখনও অব্যহত।